**Tekstiilidisain** on disaini haru, mis tegeleb tekstiili struktuuri ja välimuse kavandamise ning loomisega. See on kombinatsioon kunstilistest oskustest ja kaasaegsest tehnoloogiast. Teisisõnu on tekstiilidisain protsess toormaterjalist lõpliku valmistooteni.

Ülevaade
--------

### Tekstiili disainimise protsess

Tekstiili disainimise protsess on pikk ja aeganõudev. Enamasti on disainiprotsessi käivitajaks kasutajakeskne mõtteviis ja orienteeritus probleemi lahendamisele. 
Kiud, lõng ja viimistlus on võtmeelemendid tekstiili disainimise protseduuri ajal.

Enamiku tekstiiltoodete disainimine algab joonistamisega. Tekstiilidisainer visandab võimaliku idee paberile või kasutab mõne arvutipõhise tarkvara abi (raalprojekteerimine). Kui disain on valmis, liigub protsess edasi sobiva kanga valimiseni, et soovitud kujundus materjalile kanda. Disainerid kasutavad enda kujunduse loomiseks erinevaid meetodeid näiteks värvimise või trükkimise meetodit: siiditrükk, puulõige, digitaalne tekstiilitrükk jne. Samuti otsustavad tekstiilidisainerid kujunduse suuruse, värvilahendused ning mustri korduste arvu.

### Tekstiilmaterjalide trükkimine

Tekstiilitrükk on üks olulisemaid ja mitmekülgsemaid kasutatavaid tehnoloogiaid, mis lubab omavahel kombineerida mustri, värvi ja eripära tekstiilile. Kui vanasti kasutati erinevaid trükimeetodeid peamiselt kangaste jaoks rõivatööstuses, siis tänapäeval on kangaste tükkimine oluline ka nt majapidamisrätikute, põrandakatete ja paljude muude tootmises ja disainis.

Kangatrükimeetodid:

* Traditsiooniline trükk
* Siiditrükk (*flat-bed screen printing*)
* Rotatsioonitrükk (*rotary screen printing*)
* Kuumtöötlustrükk (*heat transfer printing*)
* Digitaaltrükk ehk (*digital printing*)

Kasutusvaldkonnad
-----------------

Tekstiilidisain hõlmab sisekujundust, moedisaini, tööstust ja muid tekstiilidega seotud valdkondi. Tekstiilidisain täidab erinevaid eesmärke elukeskkonna kvaliteetsemaks muutmisel, näiteks meie riided, vaibad, rätikud, kardinad on kõik tekstiilidisaini tulemus.

Tänapäeval on tekstiilide kasutusvaldkond laienenud: nanotehnoloogia, biotehnoloogia, elektroonika jt kõrgtehnoloogilised valdkonnad on toonud tekstiilide väljatöötamisse ja viimistlemisse revolutsioonilisi muudatusi, mis on väljakutse disaineritele.

Tekstiilidisain on üks kiiremini arenevaid ning võimalusterohkemaid alasid disaini ja tehnoloogia valdkonnas.

Ajalugu
-------

Tekstiilide kasutamine on olnud lahutamatu osa inimeste igapäevaelus juba tuhandeid aastaid. Esimeseks tekstiilide kasutamisajaks võib lugeda kiviaega umbkaudu 100 000 aastat tagasi. 5000 aastat eKr leiti Indiast ja Hiinast puuvilla ja siidi. Euroopa, Lähis- Ida ja Aasia vahel arenesid kaubandussidevõrgustikud ja tekstiilid muutusid väärtuslikeks kaupadeks. Ei ole teada, kes esimesed tekstiilid kujundas ning tegi otsused värvide ja mustrite kohta. Vanamoodsad kangakudumise viisid nt labane, toimne, on aja möödudes vähe muutunud. Küll aga on tootmisvõimsus ja- kiirus kasvatanud tööviljakust tasemele, mis tundus 200 aastat tagasi veel mõeldamatu.

14. sajandil selline tehnoloogia edusamm nagu värvimine avas tekstiilile uued turud Euroopas. Ühes maailma otsas leiutatud meetodid said populaarseks ka teistes maailma otstes. Näiteks selline kangatüüp nagu damast oli algselt pärit Hiinast, kuid 14. sajandil sai kõrge kvaliteediga damastide tootmine populaarseks Itaalias.

Tekstiil säilitab eneses ajastute teadmised ja traditsioonid, lood ja pärandatud töövõtted. Tekstiil omab nii kultuurilist, majanduslikku kui ka sümboli tähendust.

Tekstiilidisainer
-----------------

Tekstiilidisainer tegeleb kangakudumise ja kangatrükkimisega, tema tööks on rõiva- ja sisustustekstiilide loomine ning kangastega interjööri kujundamine.

Tekstiilidisaineri elukutse nõuab loovust ja innovaatilisust: tuleb välja mõelda nii uusi tooteid kui ka seniseid kaasaegsemaks muuta. Tal peab olema stiilitunnetus, kontsentreerumisvõime ning kannatlikkus oma töid teostada. Väga oluline on koostöövalmidus, kuna uued tooted juurutatakse koos teiste eriala inimestega.

Tekstiilidisainerid peavad arvesse võtma mitte ainult disaini, vaid ka tootmist, tehnoloogia arengut ja rakendamist ning lõpptoote valmistamist.

Eesti tekstiilidisainerid: Signe Kivi, Mare Kelpman, Monika Järg, Elna Kaasik, Annike Laigo, Einike Soosaar jpt.

"Oh web" dekoratiivne seinatekstiil Annike Laigo
Rüijuvaip Elna Kaasik 1981
Signe Kivi diplomitöö Trükikangad 1980
Seinavaip "RUUT" Einike Soosaar

Viited
------

1. 1 2 3 4  "Textile Design: Definition and History". *study.com*. Vaadatud 07.10.2017.
2. 1 2 3 4  "Tekstiilidisain kui eriala". *artun.ee*. Vaadatud 07.10.2017.
3. 1 2  Billie J. Coller, Martin J. Bide, Phyllis G. "Understanding of Textiles", Pearson Publishers, 2009.
4. ↑  Alex Russell. "The Fundamentals of Printed Textile Design", AVA Publishing, 2011.
5. 1 2 3  "The history of Fabric and textiles". *nyfashioncenterfabrics.com*. Originaali arhiivikoopia seisuga 10.10.2017. Vaadatud 09.10.2017.
6. ↑  "Textile Printing". *scribd.com*. Vaadatud 09.10.2017.
7. ↑  "Tekstiildisainer". *rajaleidja.innove.ee*. Vaadatud 07.10.2017.
8. ↑  Amanda Briggs- Goode, Katherine Townsend. "Textile design. Principles, advances and applications", Suurbritannia: Woodhead Publishing Limited, 2011.